રાજ્ય સરકારે માગેલી ૯૦ પ્રકારની દવાઓનો જથ્થો પહોંચાડવામાં આવ્યો છે. કેરળના ઉદ્યોગોને વીસ હજાર કરોડના નુકસાનનો અંદાજ છે. દેશમાં તેજાના અને મસાલાના ઉત્પાદનમાં અવ્વલ ગણાતા કેરળના આ ક્ષેત્રમાં ચાલીસ ટકા ઉત્પાદન ઘટશે એવું માનવામાં આવે છે. કૃષિ ક્ષેત્રને નવસો કરોડનું નુકસાન છે. ભારતીય રબરનું ૮૫ ટકા ઉત્પાદન કેરળમાં થાય છે. આજે ૨૮ હજાર હૅક્ટર જમીન પાણીમાં ગરકાવ છે. આ કેરળમાં સાતસો પ્રકારના ઔષધિય છોડની ખેતી થાય છે. ભગવાનનું ઘર કહેવાતા આ કેરળમાં આજે દસ લાખ લોકો રાહત શિબિરોમાં રહેવા મજબૂર બન્યા છે. જનજીવન ખરાબ રીતે ખોરવાઈ ગયું છે. પબ્લિક સર્વિસ કમિશનની પરીક્ષા અને ઇન્ટરવ્યૂ રદ કરવા પડ્યા છે.